סיכום פגישת הוועדה לנופי תרבות וגנים היסטוריים

**תאריך**: 01.11.2021

**בשעות**: -21.00 -19.30

**משתתפים**: עירית עמית כהן, מיכל הלוי בר, עדה ברכה אור, ענת אסתרליס, אביב ציפר, ענבל אשתר, נועה שיק, איריס דגן רגב, ירדנה ויזנברג. הוזמנו והודיעו על אי הגעה: ערן מורדוכוביץ וגיא שחר, רונה אביאסף.

**נושא הפגישה הכללי**: תכנית פעולה לשנת 2021-22

**נושאים שנידונו**: עדה סגרה , יו"ר הוועדה לנופי תרבות וגבים היסטוריים, הציגה שני נושאים שהיא מבקשת לקדם בעתיד הקרוב: העלאת המודעות לסוגיות השימור הנופי במרחב עכו (אמת המים ומתחם הבהג'י). עדה מבקשת לארגן סיורי שטח, יום עיון וסדנה, כשסיורים וימי עיון יהיו פתוחים, סדנאות תהיינה מיועדות לאנשי מקצוע העוסקים בשימור, המבקשים להעמיק את הידע שלהם בתחום השימור הנופי.

עירית עמית כהן המליצה ליצור קשר עם נציגי העירייה וברכה אור, שישבה בוועדת שימור, המליצה ליצור קשר עם החברה לפיתוח עכו, לבדוק את הבעלות על הקרקע. מיכל הלוי המליצה ליצור קשר עם יעל יצקין ומיכל סופר, מהנדסת העיר.

בהמשך נידונה האפשרות לקיים פעילות בכפר סבא. ירדנה ויזנברג סיכמה את מה שנעשה עד כה במסגרת שיקום גן מנשה, על שיתוף הציבור שהיא מובילה מטעם מוזיאון כפר סבא ואת תיעוד התהליך, שהוא שקוף ונגיש לכל החפץ לעיין בו באתר המוזיאון. הציע סיור שטח בגן מנשה, שאחריו תבוא גם סדנה. היא גם סיפרה על שיקום המסדרון האקולוגי במתחם של חנקין בכפר סבא, והציעה אפשרות לערוך גם שם סיור. המתחם נחקר מבחינה היסטורית על ידי עירית עמית כהן.

ירדנה גם הוסיפה שנושא פורמאט תיק התיעוד לאתרי נוף על סוגיהם, טרם קיבל מענה והמליצה שהוועדה תציע פורמאט. עדה הוסיפה כי עריכת פורמאט היא פעולה מקצועית, והבקשה צריכה להגיע מאחת הרשויות האמונות על השימור – משרד הפנים או מחלקות שימור בעיריות – כדי שיהיה למהלך הזה תוקף. הוועדה יכלה רק לעורר את הדיון על הנושא ולשתף את הגורמים הרלוונטים.

עירית עמית כהן קראה להבחין בין נופי תרבות לגנים היסטוריים. עדה הוסיפה כי היום אונסקו מכלילה את הגנים ההיסטוריים כחלק מנופי התרבות, על אף שמדובר על נושאים נבדלים. לפעמים פעולה נקודתית על גן היסטורי מובנת יותר לקהל הרחב מהנחיות כלליות על נופי תרבות. עירית גם המליצה לקבוע מיד מועדים לפעילות יחד עם איריס דגן רגב, כדי שהן תתאפשרנה ולא תתנגשנה עם פעילויות אחרות.

עדה הסבירה כי היא מאמינה בקיום סדנאות שטח ודיונים על שימור אתרים ברמה המקומית, המיועדים לאנשים שימור, וזאת כי יש צורך לחזק את הידע אודות השימור הנופי גם בקרב אדריכלים ומשמרים אחרים. התחום אינו מפותח דיו בישראל וזו דרך לחזקו. היא גם הוסיפה כי כדאי לשתף גם מוסדות וארגונים אחרים, כגון

ברכה אור העלתה את נושא הנוף העירוני הנפגע מתוכניות תמ"א, בעיקר בעיר רמת גן, בה נפגעות שדרות העצים במסגרת תהליך זה. ברכה הדגישה מספר פעמים שתפקיד הוועדה היא העלאת מודעות ולא לבצע פרויקטים מקצועיים, הערה שהתקבלה בהסכמה על ידי המשתתפים.

ענת אסתרליס סיפרה על הסקרים שערכה יחד עם טל פרידמן בכרמל בחיפה באזורים: דרך הים, שושנת הכרמל, רחוב קלר, שדרות הצבי, רחוב יצחק, כולם בעלי ערכים נופיים.

**החלטות:**

1. לקבוע תאריכים למספר פעילויות במיידי.
2. עדיף שסיורי השטח יערכו בימי ששי בבוקר, לפחות לתקופת החורף.
3. באופן כללי, נקבע כי הפעילויות תתקיימנה בעכו (סיור לאורך אמת המים, סיור במתחם הבהג'י + יום עיון וסדנה מעשית)
4. תיקבע פעילות בחיפה (כנראה סיור בכרמל בהדרכת ענת אסתרליס)
5. תתקיים פעילות בכפר סבא (כנראה בהדרכת ירדנה ויזנברג)
6. תתקיים פעילות ברמת גן (כנראה בהדרכת ברכה אור או נועה שיק)